ფრანსისკო დე სურბარანი

ფრანსისკო დე სურბარანი (; დ. 7 ნოემბერი, 1598 — გ. 27 აგვისტო, 1664) — ესპანელი მხატვარი. ფერწერის სევილიური სკოლის წარმომადგენელი. 

იგი ცნობილია, როგორც რელიგიური მხატვარი, მის ნამუშევრებში მრავლადაა რელიგიური სცენები, იშვიათად მაგრამ მაინც გვხვდება ყოფა-ცხოვრების ამსახველი ნამუშევრებიც. სურბარანს ხშირად მოიხსენიებენ ესპანელ კარავაჯოდ.Saint Luke as a Painter before Christ on the Cross.  Humanities Web. დაარქივებულია 30 სექტემბერი, 2007.

 ბიოგრაფია 
სწავლობდა სევილიაში პედრო დიას დე ვილიანუევასთან (). ცხოვრობდა და მუშაობდა ლიერენაში (ბადახოსი, 1617–28). 1628 წლიდან სევილიაში მოღვაწეობს. ძირითადად ქმნიდა კომპოზიციებს წმინდანთა ცხოვრებაზე („წმ. ბონავენტურას ლოცვა პაპ გრიგოლ X-ის არჩევისას“, სურათების გალერეა, დრეზდენი). მის ადრინდელ ნამუშევრებში შეიმჩნევა კარავაჯოს გავლენა (წმ. პეტრეს ტაძრის კაპელის რეტაბლო, სევილია, 1625).

შემოქმედებითი აღმავლობის პერიოდში (1630–40-იანი წწ.) ქმნიდა მკაცრ და მონუმენტურ სურათებს. 1650-იანი წწ. ნამუშევრები გამოირჩევა ემოციური დაძაბულობით („ჯვარცმა“, ერმიტაჟი, სანქტ-პეტერბურგი). 

რელიგიურ კომპოზიციებს გარდა ქმნიდა აგრეთვე მითოლოგიურ სცენებს, პორტრეტებს, ნატურმორტებს.

გალერეა

ლიტერატურა

რესურსები ინტერნეტში

Museo del Prado
Milwaukee Art Museum 
Museo de las Bellas Artes, Sevilla

სქოლიო

კატეგორია:ესპანელი მხატვრები
კატეგორია:ფრანსისკო დე სურბარანი
კატეგორია:მხატვრები ანბანის მიხედვით